《汲黯》
清代·姚柬之

中朝谠论久无闻，一语犹能感圣君。可惜经生汉丞相，不如奴子卫将军。

昆仑使自穷青海，封禅书传起白云。下诏轮台嗟又晚，眼前刀笔总深文。

作者简介：(785—18470清安徽桐城人，字佑之，号伯山，又号檗山。道光二年进士。历河南临漳、广东揭阳知县，至贵州大定知府。因与上官不合引归。在官善决疑案，除赌窟，息盗风，禁止械斗。有《漳水图经》、《绥猺厅志》等。